Դավիդ Ալաբա

Դավիդ Ալաբա (, ), ավստրիացի ֆուտբոլիստ, Մյունխենի Բավարիայի և Ավստրիայի հավաքականի ձախ պաշտպանի։

Ընտանիք 
Ալաբան իր ծագմամբ աֆրիկացի է, մայրը՝ ֆիլիպինցի է, իսկ հայրը՝ նիգերիացի։ Մայրը մասնագիտությամբ՝ բուժքույր է, իսկ հայրը՝ դիջեյ։

Կարիերա

Ակումբային 
Դավիդ Ալաբան իր կարիերան սկսել է Վիենայի Աուստրիա ակումբ պատանեկան կազմում։ Արդեն 2008 թվականին նա խաղում էր 1-ին թիմում, որպես պահեստային խաղացող։ Անցկացնելով 5 խաղ Աուստրիայի կազմում, տեղափոխվեց «Մյունխենի Բավարիա»։ 2009/2010 մրցաշրջանում առաջինների մեկն էր, ով խաղում էր «/Բավարիայի» երկրորդ կազմում։ Նրա դեբյուտը հիմնական կազմում տեղի ունեցավ 2009 թվականին, Գերմանիայի երրորդ լիգայի՝ Դրեզդենի Դինամո կոչվող ակումբի դեմ։ Օգոստոսի 29-ին Դավիդ Ալաբան խփեց իր առաջին գնդակը Բավարիայի պահեստայինների կազմում։ Այդ ժամանակ Ալաբան հայտավորվել էր նաև Չեմպիոնների լիգայի հիմնական կազմում։ 2010 թվականի հունվարին Դավիդը հաճախում էր պարապմունքների Բավարիայի հիմնական կազմում։

Փետրվարի 10-ին տեղի ունեցավ Ալաբայի դեբյուտը Բավարիայի հիմնական կազմում, Գերմանիայի գավաթի խաղարկության ընթացքում դուրս գալով խաղադաշտ 59-րդ րոպեին, Քրիստիան Լեյլի փոխարեն, Գրոյտեր Ֆյուրտի դեմ հանդիպման ժամանակ։ Մի քանի րոպեից Դավիդը կատարեց գոլային փոխանցում Ֆրանկ Ռիբերիին։ Ալաբան դարձավ Բավարիայի պատմության ընթացքում ամենաերիտասարդ ֆուտբոլիստը, ով խաղացել է պաշտոնական խաղերում։ Այդ ժամանակ նրա տարիքը կազմել է 17 տարեկան, 7 ամսական և 8 օրական։ Մարտի 6-ին, 25-րդ տուրի, Քյոլնի դեմ հանդիպման ընթացքում տեղի ունեցավ նրա դեբյուտը՝ Բունդեսլիգայում, 73-րդ րոպեին փոխարինման դուրս գալով Դիեգո Կոնտենտոյի փոխարեն։ 3 օրից տեղի ունեցավ Ալաբայի դեբյուտը նաև Չեմպիոնների Լիգայում։

2011 թվականի հունիսի 10-ին Ալաբան կնքեց պայմանագիր Բավարիայի հետ, մինչև 2015 թվականը։

2013 թվականի ապրիլի 2-ին Յուվենտուսի դեմ հանդիպման ժամանակ Ալաբան խփեց Չեմպիոնների Լիգայի պատմության ամենաարագ գոլերից մեկը։ Այդ գոլը խփվեց հանդիպման 25-րդ վայրկյանին։

Հավաքականում 
Դավիդ Ալաբայի դեբյուտը Ավստրիայի հավաքականում տեղի ունեցավ 2009 թվականին հոկտեմբերի 14-ին, 17 տարեկան հասակում։ Այդ խաղը 2010 թվականի աշխարհի առաջնության նախընտրական փուլի Ֆրանսիայի դեմ հանդիպումն էր, որտեղ նա դուրս եկավ փոխարինման 79-րդ րոպեին։

Հաջողություններ

Ակումբի կազմում 

 Բավարիա

 Գերմանիայի չեմպիոն (4)՝ 2009/10, 2012/13, 2013/14, 2014/15
 Գերմանիայի գավաթակիր (2)՝ 2009/10, 2012/13
 Գերմանիայի սուպերգավաթակիր (2)՝ 2010, 2012
 Չեմպիոնների Լիգայի գավաթակիր (1)՝ 2012/13
 Եվրոպայի սուպերգավաթակիր (1)՝ 2013 
 Չեմպիոնների Լիգայի փոխչեմպիոն(2)՝ 2009/10; 2011/2012

Անձնական 
 Ավստրիայի տարվա լավագույն ֆուտբոլիստ(2)՝ 2011, 2012

Ծանոթագրություններ

Արտաքին հղումներ 
 Պռոֆիլը՝ Чемпионат.com կայքում  
 Պռոֆիլը՝ transfermarkt.de կայքում 

Ավստրիացի ֆուտբոլիստներ
Ավստրիայի հավաքականի ֆուտբոլիստներ
Բավարիա Մյունխենի ֆուտբոլիստներ
Հոֆենհայմի ֆուտբոլիստներ
Բունդեսլիգայի ֆուտբոլիստներ
ՈՒԵՖԱ Եվրո 2016-ի ֆուտբոլիստներ
Ֆուտբոլի կիսապաշտպաններ
ՈՒԵՖԱ Եվրո 2020-ի ֆուտբոլիստներ